HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Tänään teille on luvassa taas voimallinen ohjelma.
Puhun tänään talenttivertauksesta -
ja sen vaikutuksesta elämäämme tänä päivänä.
Jeesus puhui ihmisille monesti vertauksin.
Vertaukset ovat kertomuksia, jotka havainnollistavat -
hengellisen tarkoituksen.
Vertauksilla oli aina merkitys, jonka Hän kertoi myöhemmin opetuslapsille.
Voimme lukea Raamatusta, mikä se merkitys on.
Uskon, että vertaus talenteista on hyvin ratkaiseva ja siunaava meille, -
jos opettelemme soveltamaan sen opettamat periaatteet.
Tahdon lukea Matt. 25:stä -
jakeen 14.
Luen joitain jakeita. Sitten pysähdymme keskustelemaan.
Uskon, että tämä siunaa elämääsi.
"Sillä tapahtuu, niinkuin tapahtui, kun mies matkusti muille maille: -
hän kutsui palvelijansa ja uskoi heille omaisuutensa".
Ensinnäkin tahdon sanoa tämän. Matt. 25:ssä -
juuri ennen tätä on vertaus viisaista ja tyhmistä morsiusneidoista.
Ja heti tämän vertauksen jälkeen luemme lampaista ja vuohista.
Koko Matt. 25 liittyy Kristuksen toiseen tulemiseen.
Tässä luemme miehestä, joka matkusti kaukaiseen maahan -
ja aikoi palata sieltä myöhemmin.
Se edustaa Jeesusta, joka meni pois.
Ylös noustuaan Hän ilmestyi noin 500 todistajalle -
noin 40 päivän ajan. Ja sitten Hänet nostettiin taivaaseen.
Mutta enkeli sanoi, että Hän palaa takaisin samalla tavalla.
Eli Hän lähti matkalle mutta tulee vielä takaisin.
Sanotaan, että mies uskoi omaisuutensa palvelijoille.
Se tarkoittaa, että palvelijoille uskottiin velvollisuus.
Heille annettiin rahaa, tässä tapauksessa talentteja eli leivisköjä.
Raha ei ollut heidän omaansa. Se kuului isännälle.
He tiesivät, että myöhemmin heidän tulisi tehdä tiliä siitä, -
mitä he olivat tehneet talenteilla.
Siihen aikaan talentti -
ei vastannut yhtä euroa tai dollaria.
Yksi talentti oli hyvin arvokas.
Se on kuin kultaharkko.
Yksi kultaharkko ei vastaa yhtä dollaria, -
vaan se voi olla suuren rahasumman arvoinen.
Yksi talentti oli paljon rahaa.
Niitä oli myös kaksi ja viisi.
Luemme: "yhdelle hän antoi viisi leiviskää, toiselle kaksi -
ja kolmannelle yhden, kullekin hänen kykynsä mukaan, -
ja lähti muille maille."
Tässä näemme, että talentit jaettiin -
eri tavalla eri henkilöille kullekin hänen kykynsä mukaisesti.
Tänä päivänä meidän täytyy siis ymmärtää, -
että Herra uskoo jokaiselle eri asioita.
Nyky-yhteiskunnassa harrastetaan paljon vertailua.
Meillä on kiusaus vertailla.
Painotetaan sitä, kuka on paras ja kuka on ykkönen, -
kuka kerää eniten väkeä, kenellä on eniten rahaa -
ja kuka tekee eniten sitä tai tätä.
Jopa palvelutyössä voi olla suuri kiusaus alkaa vertailla, -
ellei ymmärrä, että Herra antoi kullekin hänen kykynsä mukaan.
Yhdelle Hän antoi viisi, toiselle kaksi ja kolmannelle yhden.
Talentit annettiin -
henkilön kyvyn mukaisesti.
Samoin Jumala on siunannut kutakin sen kyvyn mukaan -
kuin voimme hoitaa ja vastaanottaa Hänen tarkoituksensa mukaisesti.
Täytyy siis kuvitella mielessään, että Herralla on -
tapansa jakaa talenttejaan viisaudessaan, -
ymmärryksessään, jota ei voi mitata tai aina käsittää ihmismielellä.
Luemme, että palvelijat saivat talentit.
Jae 16: "Se, joka oli saanut viisi leiviskää, -
meni kohta ja asioitsi niillä ja voitti toiset viisi leiviskää."
Yksi palvelija oli hyvin viisas.
Hän sijoitti sen, mitä hänellä oli. Hän tuotti sillä lisää omaisuutta.
J. 17: "Samoin kaksi leiviskää saanut voitti toiset kaksi.
Mutta yhden leiviskän saanut meni pois ja kaivoi kuopan maahan -
ja kätki siihen herransa rahan. Pitkän ajan kuluttua -
näiden palvelijain herra palasi ja ryhtyi tilintekoon heidän kanssansa."
Tässä puhutaan taas Kristuksen paluusta.
Pitkän ajan kuluttua herra palasi ja ryhtyi tilintekoon.
Yksi asia on varma.
Sinun on tehtävä tiliä -
Herran sinulle uskomista asioista.
Voit sanoa: "Se oli vain yksi talentti. Mitä siitä?"
Tässä yksi sai viisi. Hän sijoitti ne ja sai viisi lisää.
Lopuksi hänellä oli kymmenen.
Toinen sai kaksi. Hän sijoitti ne ja voitti kaksi lisää. Yhteensä siis neljä.
Mutta kolmas sai yhden talentin.
"Mitä siitä? Se ei ole paljon. Se ei ole viisi."
"Minäpä kätken sen."
"Kaivan maahan kuopan ja kätken talentin."
Se oli ongelma. Hänellä ei ollut oikeutta päättää -
ja olla tuottamatta.
Raha ei ollut hänen. Se oli Herran omaisuutta.
Jae 20: "Silloin tuli se, joka oli saanut viisi leiviskää, -
ja toi toiset viisi leiviskää ja sanoi:-
'Herra, viisi leiviskää sinä minulle uskoit, -
katso, toiset viisi leiviskää minä olen voittanut'.
Hänen herransa sanoi hänelle: 'Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon.'
Myös se, joka oli saanut kaksi leiviskää, tuli ja sanoi: -
'Herra, kaksi leiviskää sinä minulle uskoit, -
katso, toiset kaksi leiviskää minä olen voittanut'.
Hänen herransa sanoi hänelle: 'Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon.'"
Molemmat palvelijat, -
joilla oli eri määrä talentteja, -
saivat saman vastauksen Herralta.
Viisi talenttia saanut sijoitti omansa ja sai viisi lisää. Yhteensä kymmenen.
Herra sanoi: "Mene herrasi iloon, hyvä ja uskollinen palvelija."
Kaksi talenttia saanut sijoitti omansa ja sai kaksi lisää. Yhteensä neljä.
Hänelle sama vastaus: "Mene herrasi iloon, hyvä ja uskollinen palvelija."
"Vähässä olet ollut uskollinen. Panen sinut paljon haltijaksi."
Opimme, että Herra punnitsee tekomme -
paitsi tekojen määrässä myös laadussa -
tai uskollisuudessa sitä kohtaan, mitä Hän on meille antanut.
Yhdellä oli lopussa kymmenen talenttia.
Herra sanoi: "Mene herrasi iloon, sinä hyvä ja uskollinen palvelija."
Sille, jolla oli lopussa neljä talenttia, Herra sanoi: -
"Mene herrasi iloon, hyvä ja uskollinen palvelija. Annan haltuusi paljon."
He saivat ylennyksen -
uskollisuutensa ansiosta. Vastaus oli sama.
Pääasia tässä ei ole talenttien määrä -
vaan se, mitä he tekivät saamallaan.
Eräänä päivänä joudumme tekemään tiliä elämästämme ja työstämme, -
jonka Herra meille uskoi.
Silloin emme voi käyttää tekosyitä. "Olin loukkaantunut."
"Se ja se teki ja sanoi näin."
Raamattu sanoo, että jokainen tekee tiliä Herran edessä yksilökohtaisesti.
Ja sinä päivänä -
me näytämme Herralle ja annamme Hänelle, -
mitä olemme -
kantaneet hedelmää ja tehneet valtakunnalle arvokasta.
Kyse ei ole vain määrästä vaan laadusta.
Kuvittele se mielessäsi.
Nyt pienelle tauolle. Katsotaan yksi video. Jatkamme sitten täältä.
Hei! Olen Hermes Falcao Jr. Revival Explosion -järjestöstä.
Tuon teille erityissanoman tänään.
Luen Raamatusta katkelman ja rukoilen puolestasi, -
jotta päiväsi alkaa hyvin.
Jos olet väsynyt, Herra nostaa sinua. Jos olet sairas, Herra parantaa.
Jos olet vaivattu, saat vapauden. Uskon näin.
Tilaa kanavamme. Saat hengellisiä videoita, jotka rakentavat uskoa.
Tykkää videosta, kommentoi ja jaa. Viemme Jumalan Sanaa maailmalle.
On tärkeää, että osallistut.
PSALMI 91
Joka Korkeimman suojassa istuu ja Kaikkivaltiaan varjossa yöpyy, -
se sanoo: "Herra on minun turvani ja linnani, -
hän on minun Jumalani, johon minä turvaan".
Sillä hän päästää sinut linnustajan paulasta, turmiollisesta rutosta.
Sulillansa hän sinua suojaa, ja sinä saat turvan hänen siipiensä alla; -
hänen uskollisuutensa on kilpi ja suojus.
Et sinä pelkää yön kauhuja, et päivällä lentävää nuolta, -
et ruttoa, joka pimeässä kulkee, -
et kulkutautia, joka päiväsydännä häviötä tekee.
Vaikka tuhat kaatuisi sinun sivultasi, kymmenen tuhatta oikealta puoleltasi,
ei se sinuun satu.
Sinun silmäsi saavat vain katsella ja nähdä, -
kuinka jumalattomille kostetaan.
Sillä: "Sinä, Herra, olet minun turvani".
Korkeimman olet sinä ottanut suojaksesi.
Ei kohtaa sinua onnettomuus, eikä vitsaus lähesty sinun majaasi.
Sillä hän antaa enkeleilleen sinusta käskyn varjella sinua kaikilla teilläsi.
He kantavat sinua käsillänsä, ettet jalkaasi kiveen loukkaisi.
Sinä kuljet leijonan ja kyykäärmeen ylitse, -
sinä tallaat nuorta jalopeuraa ja lohikäärmettä.
"Koska hän riippuu minussa kiinni, niin minä hänet pelastan; -
minä suojelen hänet, koska hän tuntee minun nimeni.
Hän huutaa minua avuksensa, ja minä vastaan hänelle, -
minä olen hänen tykönänsä, kun hänellä on ahdistus, -
minä vapahdan hänet ja saatan hänet kunniaan.
Minä ravitsen hänet pitkällä iällä -
ja suon hänen nähdä antamani pelastuksen."
RUKOUSHETKI
Isä, rukoilen ystäväni puolesta, joka katsoo tätä.
Suo näiden sanojen täyttyä hänen elämässään.
Vaikka ympäri maailmaa on kaaos, -
varjele sitä, jonka yllä kätesi on.
Rukoilen Jeesuksen Kristuksen nimessä, -
ettei häntä kohtaa onnettomuus -
eikä vitsaus lähesty hänen majaansa.
Suo tämän sananpaikan täyttyä hänen elämässään.
Siunaa hänen kotiaan, perhettään ja kehoaan.
Paranna Pyhän Hengen voimalla Jeesuksen nimessä.
Julistan: saakoot tämän videon katsojat Herran siunauksen -
ja läsnäolosi.
Täyttyköön Psalmi 91 jokaisen henkilön elämässä.
Jeesuksen Kristuksen nimessä -
siunaan kaikkea, mihin he kätensä laskevat.
Jeesuksen väkevässä nimessä vihollisen teot kukistukoot.
Kun he nyt aloittavat päivänsä, siunaa heitä ja anna heidän menestyä.
Varjele heitä, kuten Sanasi sanoo. Suojele heitä -
kaikelta onnettomuudelta. Jeesuksen nimessä suojele omiasi.
Jumalan rauha, joka ylittää kaiken ymmärryksen, -
olkoon heidän yllään nyt. Ja Jeesuksen nimessä -
tämän Psalmin sanat täyttykööt heidän elämässään.
Herran kirkkaus täyttäköön heidän kotinsa.
Jeesuksen läsnäolo olkoon heidän perheensä luona.
Jeesuksen Kristuksen nimessä siunaamme kansaasi.
Kiitämme Sinua Pyhän Hengen suloisesta läsnäolosta -
yllämme tässä hetkessä.
Jeesuksen nimessä aamen.
Jaa tätä videota. Tilaa kanavamme.
Tykkää ja kommentoi.
On tärkeää, että osallistut, jotta voimme levittää Jumalan sanaa -
ja julistaa evankeliumia Jeesuksesta.
Lisätietoja: www.revivalexplosion.com.
Hei taas! Puhumme talenttivertauksesta.
Jeesus kertoo miehestä, joka matkusti kaukaiseen maahan -
ja jakoi omaisuutensa palvelijoilleen.
Tultuaan tekemään tiliä hän halusi nähdä hedelmää.
Hän halusi nähdä, että palvelijat olivat sijoittaneet saamansa talentit.
Samalla tavalla Jeesus tulee takaisin. Hän nousi taivaaseen -
mutta Hän palaa tekemään tiliä meidän kanssamme.
Hän odottaa näkevänsä jotain meille antamastaan.
Matt. 25, -
jakeet...
Jae 24 jatkuu palvelijasta, -
joka ei sijoittanut talenttia eikä tehnyt muutakaan, -
vaan päätti kätkeä Herran rahan.
Hän antoi pelon voittaa -
ja lamauttaa niin, ettei hän tehnyt saamalleen talentille mitään.
"Sitten myös se, joka oli saanut yhden leiviskän, tuli ja sanoi: -
'Herra, minä tiesin sinut kovaksi mieheksi; -
sinä leikkaat sieltä, mihin et ole kylvänyt, ja kokoat sieltä, -
missä et ole eloa viskannut. Ja peloissani minä menin -
ja kätkin sinun leiviskäsi maahan; katso, tässä on omasi.'"
Tässä palvelija yrittää keksiä tekosyyn, miksei hän tehnyt talentilla mitään.
Hän sanoi vain pelänneensä, sillä hän piti herraa kovana miehenä.
Hänellä oli herrasta kuva, -
että tämä on kova mies. Hän pelkäsi.
Hän antoi pelolleen vallan.
Herran vastaus oli hämmästyttävä. Hän ei sanonut: "Ymmärrän. Pelkäsit."
"Tiedän, että olet pelokas."
"Älä välitä. Se on vain yksi talentti."
"Se ei ollut viisi tai kymmenen talenttia. Ei se mitään."
Ei. Herra halusi tässä tapauksessa nähdä oikeanlaisen vastauksen, -
sillä sille miehelle oli annettu jotain.
Me olemme vastuussa -
asioista, jotka Jumala on meille uskonut.
Ne voivat olla hengellisiä tai materiaalisia asioita.
Saatat omistaa ison talon.
Se voi olla nimissäsi ja kokonaan maksettu.
Se olisi mahtavaa. Mutta olet sen talon taloudenhoitaja.
Kun lähdemme täältä pois, -
emme voi viedä täältä mitään mukanamme.
Tulemme tänne alastomana -
ja lähdemme täältä alastomana.
Totta kai voi jättää perinnön, -
mutta se ei tule mukanasi. Kun lähdet täältä, -
kaikki jää tänne. Et voi viedä mitään mukanasi.
Täytyy kehittää taloudenhoitajan mielenlaatu.
Minkä talentin oletkin saanut, hengellisen tai luonnollisen, -
elämäsi ei ole enää sinun, kun olet antanut sen Jeesukselle.
Jätit kaiken alttarille. Annoit elämäsi, sydämesi ja unelmasi Jeesukselle.
Annoit Hänelle herruuden elämässäsi.
Siten elämäsi ei kuulu enää sinulle. Sinut on ostettu -
Jeesuksen Kristuksen verellä, ja kuulut Herralle.
Unelmasi, suunnitelmasi ja tulevaisuutesi ovat Hänen kädessään,-
ja sinun tulee tehdä -
Hänen tahtonsa, ei sinun tahtoasi.
Se palvelija ei ajatellut niin.
Hän sanoi: "Ei. Minua pelottaa. Kätken herrani rahan."
"Minulla on oikeus, koska pelkään."
Vihollinen haluaa pysäyttää ja halvaannuttaa meidät.
Se haluaa, ettemme etene kutsussamme ja Jumalan asioissa.
Mutta meidän täytyy ymmärtää, ettei ole mitään tekosyytä -
kääntyä pois Jumalan tahdosta elämässäni.
Ei hyväksyttävää tekosyytä.
"Olin peloissani, loukkaantunut, tuskissani, torjuttu."
"Minua kohdeltiin väärin."
Loppujen lopuksi kysytään, teetkö sillä, mitä olet saanut, jotain -
vai annatko -
pelon, hylkäämisen, loukkausten tai kivun estää sinua kukoistamasta -
Jumalan kutsussa, lahjoissa, suunnitelmassa ja tarkoituksessa.
Tuo mies käytti tekosyynä pelkoa.
"Minä pelkäsin. Siksi kätkin rahasi. Tässä. Ota rahasi."
Tämä siis liittyy Kristuksen toiseen tulemukseen.
Jos kätket talentteja, vielä on aikaa ottaa ne esiin -
ja muuttaa asennettasi asioihin, jotka Herra on sinulle antanut.
Jos olet lamaantunut, vielä on toivoa.
Jos olet jumissa, vielä on toivoa ja rukoilemme pian, -
että kaikenlainen pysähtyneisyys -
ja Herran kutsuun liittyvä pelko murtuvat elämästäsi Jeesus-nimessä.
Jae 26: "Mutta hänen herransa vastasi ja sanoi hänelle: -
'Sinä paha ja laiska palvelija! Sinä tiesit minun leikkaavan sieltä, -
mihin en ole kylvänyt, ja kokoavan sieltä, missä en ole viskannut.
Sinun olisi siis pitänyt jättää minun rahani rahanvaihtajille, -
niin minä tultuani olisin saanut omani takaisin korkoineen.
Ottakaa sentähden leiviskä häneltä pois ja antakaa sille, -
jolla on kymmenen leiviskää. Sillä jokaiselle, jolla on, annetaan, -
ja hänellä on oleva yltäkyllin; -
mutta jolla ei ole, siltä otetaan pois sekin, mikä hänellä on."
Tämä todistaa, että Jeesus -
ei ikinä ollut sosialisti eikä kommunisti.
Hän sanoo, että sille, jolla on, annetaan lisää.
Kommunistisessa ajattelussa se ei olisi ikinä mahdollista.
"Ottakaa siltä, jolla on kymmenen, ja antakaa sille, jolla on yksi."
Jeesus sanoi: "Ei. Ottakaa se yksi ja antakaa sille, jolla on kymmenen."
"Sillä jokaiselle, jolla on, annetaan, ja hänellä on oleva yltäkyllin; -
mutta jolla ei ole, siltä otetaan pois sekin, mikä hänellä on."
Se kumoaa ajatuksen, että Jeesus olisi kommunisti.
"Ja heittäkää tuo kelvoton palvelija ulos pimeyteen; -
siellä on oleva itku ja hammasten kiristys."
Koko tämä vertaus liittyy taloudenhoitoon -
Herran meille uskomia asioita kohtaan.
Asian ydin on tämä. Herra ei tuomitse meitä -
tai pikemminkin tekojamme -
tekojen määrän perusteella.
Hän punnitsee teot uskollisuuden ja taloudenhoitajuuden perusteella -
kunkin ihmisen kyvyn mukaisesti.
Tärkeää ei ole ainoastaan, miten paljon teet Herralle, -
vaan miten uskollinen olet -
Hänelle asioissa, jotka olet Häneltä saanut. Rukoilen nyt, -
että Herra siunaa ja varjelee sinua, antaa sinulle voimaa, -
koskettaa sinua ja saa sinut vaeltamaan -
suuremmassa suosiossa ja ylenemisessä Jeesuksen nimessä.
Muista tämä.
Sinun asenteesi -
Jumalan antamaa talenttia kohtaan määrittää ylentämisesi.
Se, mitä teet siunauksella ja talentilla, määrittää ylentämisesi.
Isä, Jeesuksen nimessä rukoilen kaikkien katsojien puolesta.
Siunaa jokaista ystävää ja perhettä.
Jeesuksen nimessä kosketa heitä ja anna heille voimaa.
Murra kaikki pysähtyneisyyden ja pelon henget.
Suo kansasi kukoistaa ja täyttää tarkoituksensa Sinussa.
Jeesuksen nimessä ojenna väkevä kätesi heidän ylleen.
Suo heidän täyttää tarkoituksensa Sinussa Jeesuksen nimessä.
Kaikki sairaudet, taudit ja Jumalan omia ahdistavat henget -
väistykööt nyt Jeesuksen nimessä.
Julistamme Jumalan Hengen vapautta Jumalan omien ylle.
Kyetkööt he sijoittamaan -
ja kantamaan paljon hedelmää Jumalan valtakunnalle.
Jeesus-nimessä aamen.
Jumalan siunausta! Ollaan yhteydessä.
Tilaa YouTube-kanavamme.
Lähetä rukouspyyntöjä. Rukoilemme. Jumalan siunausta! Olet meille rakas.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz